2001/66/EY: Komission päätös, tehty 23 päivänä tammikuuta 2001, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua tehdyn päätöksen 97/296/EY muuttamisesta (ETA:n kannalta merkityksellinen teksti) (tiedoksiannettu numerolla K(2001) 128)



Virallinen lehti nro L 022 , 24/01/2001 s. 0039 - 0040



Komission päätös, tehty 23 päivänä tammikuuta 2001, sellaisten kolmansien maiden luettelosta, joista kalastustuotteiden tuonti ihmisravinnoksi on sallittua tehdyn päätöksen 97/296/EY muuttamisesta (tiedoksiannettu numerolla K(2001) 128) (ETA:n kannalta merkityksellinen teksti) (2001/66/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on muutettuna päätöksellä 2001/4/EY(2), ja erityisesti sen 2 artiklan 2 kohdan, sekä katsoo seuraavaa: (1) Elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY kumoamisesta 29 päivänä huhtikuuta 1996 annetussa neuvoston direktiivissä 96/23/EY(3) säädetään, että vesiviljelytuotteet on sisällytettävä eläinlääkkeiden jäämien valvontaohjelmaan. (2) Lisäksi kolmansien maiden jäämiä koskevien suunnitelmien väliaikaisesta hyväksymisestä neuvoston direktiivin 96/23/EY mukaisesti 8 päivänä helmikuuta 2000 tehdyn komission päätöksen 2000/159/EY(4), sellaisena kuin se on viimeksi muutettuna päätöksellä 2000/675/EY(5), liitteessä luetellaan kolmannet maat, jotka ovat toimittaneet suunnitelmän direktiivin 96/32/EY liitteessä I tarkoitettujen jäämäryhmien ja aineiden valvonnan osalta antamistaan takeista. (3) Näin ollen silloin, kun edellisessä kohdassa tarkoitettuja takeita ei ole annettu, vesiviljelytuotteiden tuonti ei ole sallittua, vaikka ne olisivat terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY(6), sellaisena kuin se on viimeksi muutettuna direktiivillä 97/79/EY(7), mukaiset. (4) Koska komission päätöksessä 97/296/EY(8), sellaisena kuin se on muutettuna päätöksellä 2001/40/EY(9), luetellaan kolmannet maat ja alueet, joista ihmisravinnoksi tarkoitettujen kalastustuotteiden tuonti on sallittua, on tarpeen muuttaa kyseinen päätös, jotta vesiviljelytuotteiden tuonti sallittaisiin ainoastaan kolmansista maista, jotka mainitaan sekä päätöksessä 97/296/EY että päätöksessä 2000/159/EY. (5) Koska kuitenkin kolmansista maista lähtöisin olevien kalastustuotteiden, joista ei vielä määrätä erityisellä päätöksellä, terveystodistusten käyttöön ottamisesta 25 päivänä heinäkuuta 1995 annetussa komission päätöksessä 95/328/EY(10), sellaisena kuin se on viimeksi muutettuna päätöksellä 2001/67/EY(11), säädetään siirtymäkaudesta terveystodistuksen mallin päivitykselle, on tarpeen säätää vesiviljelytuotteiden osalta poikkeuksesta, joka koskee päätöksen 2000/159/EY soveltamista kyseisen siirtymäkauden aikana. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 97/296/EY seuraavasti: 1) Lisätään 2 artiklaan uusi 3 kohta seuraavasti: "3. Jäsenvaltioiden on 1 kohdan säännösten lisäksi varmistettava, että neuvoston direktiivin 91/493/ETY 2 artiklan 2 kohdan määritelmän mukaisia ihmisravinnoksi tarkoitettuja vesiviljelytuotteita tuodaan, niiden muodosta riippumatta, ainoastaan kolmansista maista, jotka mainitaan sekä tämän päätöksen liitteessä että komission päätöksen 2000/159/EY liitteessä maina, joiden jäämien valvontasuunnitelma on hyväksytty vesiviljelyä varten." 2) Korvataan 3 artikla seuraavasti: " 3 artikla Sen estämättä, mitä komission päätöksessä 2000/159/EY ja tämän päätöksen 2 artiklan 3 kohdassa säädetään, että kun jäsenvaltiot tuovat kalastustuotteita tämän päätöksen liitteessä olevassa II osassa luetelluista maista, niiden on hyväksyttävä kalastustuotteiden lähetykset, joiden mukana seuraa päätöksessä 95/328/EY esitetyn mallin mukainen terveystodistus, siihen saakka, kun komissio päätöksessä 2001/67/EY(12) esitetty terveystodistuksen malli tulee voimaan." 2 artikla Tämä päätös on osoitettu kaikille jäsenvaltioille. Tehty Brysselissä 23 päivänä tammikuuta 2001. Komission puolesta David Byrne Komission jäsen (1) EYVL L 243, 11.10.1995, s. 17. (2) EYVL L 2, 5.1.2001, s. 21. (3) EYVL L 125, 25.5.1996, s. 10. (4) EYVL L 51, 24.2.2000, s. 30. (5) EYVL L 280, 4.11.2000, s. 63. (6) EYVL L 268, 24.9.1991, s. 13. (7) EYVL L 24, 30.1.1998, s. 31. (8) EYVL L 122, 14.5.1997, s. 21. (9) EYVL L 10, 13.1.2001, s. 75. (10) EYVL L 191, 12.8.1995, s. 32. (11) Ks. tämän virallisen lehden sivu 41. (12) EYVL L 22, 24.1.2001, s. 41.